kardosdrur/scandi-wiki huggingface dataset:
Cykelmyggen og Minibillen

Cykelmyggen og Minibillen er den anden af to animationsfilm der bygger på Flemming Quist Møllers velkendte figur Cykelmyggen Egon.  Filmen som havde premiere 12. juni 2014 er instrueret af Jannik Hastrup og Flemming Quist Møller og produceret af Marie Bro for Dansk Tegnefilm 2 ApS.

Synopsis 
Minibillen Mini optræder i loppecirkus sammen med Egon og Dagmar. Loppepigen Miranda mobber Mini og lokker ham til at bryde ind i Dagmars linedans, så hun falder og forstuver en fod. Dybt beskæmmet stikker Mini af og bliver optaget i en røverbande. Cykelmyggen og Minibillen er en eventyrlig rejse igennem et sprudlende og farverigt univers, med humor, varme, anarki og et festligt galleri af farverige personligheder og genkendelige situationer. En herlig røverhistorie der strutter af frækhed og overskud.

Persongalleri 
Mini er mentalt 6-7 år. Han har hjertet på det rette sted, men har svært ved at modstå røverbandens gruppepres og trusler.  I løbet af historien modnes han og får et mere realistisk syn på sig selv og de muligheder, livet har at byde ham.

Miranda er ca. 7-8 år.  En sej artistpige, der er meget ærekær og ret skrap, men fortryder sin mobning af Mini og udviser mod og initiativ, når det brænder på.

Egon er ca. 13 år.  Han er ikke typen, der udvikler sig nævneværdigt.  Han er stadig en glad knægt, der først og fremmest tænker på sig selv og sin elskede racercykel. Men han er altid klar til at hjælpe sine venner, når der er fare på færde.

Dagmar er ca. 13 år og den klogeste og mest sympatiske af vores helte og det er hende, der lægger de strategiske linjer, da røverbanden skal overvindes og resocialiseres. Hun har et åbent og nysgerrigt syn på verden.  Let koket, men ikke dybt selvoptaget.  Elsker dansen for dens egen skyld. 

Maren er den praktiske, snusfornuftige bondekone, der styrer ”bedriften” og dyreholdet (bladlus) med hjælp af de tidligere myresoldater Knud og Harald, der er fædre til hendes tvillingelarver.

Knud og Harald, der spilles på jysk, er lykkelige for deres arbejde som bladlus-cowboys og deres samspil som komisk par udbygges, inden de atter ifører sig hjelme og harnisk i kampen mod uretten.

Biprinsesserne er nogle møgforkælede og totalt selvoptagede overklassetøser, men de er ikke ondskabsfulde.

Skarnbassen Basse er en brutal og udspekuleret gangsterkongen.

Rovbillen Dumrik er banden næstkommanderende. Grov og geskæftig, men ikke særlig kvik.

Røverbanden består foruden skarnbassen af rovtæger rovbiller, kakerlakker og mider af begge køn.  I denne skumle og brogede flok er der hele tiden optræk til intern ballade, men Basse og Dumrik holder brutal disciplin.

Den underfordiske røverhule med den hemmelige indgang i halvmørket under de store skræppeblade bliver en dyster kontrast til den sommerlyse blomstereng, hvor bikuben og myretuen befinder sig.

Eksterne henvisninger 
 

Animationsfilm fra Danmark
Danske film fra 2014
Dansksprogede film
Masken (teater)

Teatret Masken (også omtalt Masken)  teater der ligger i Nykøbing Falster, og egnsteater i Guldborgsund Kommune. Teatret har til huse i Kulturforsyningen, og har en sal med plads til 150 personer.

Teatret Masken opsætter forestillinger for både brede publikummer og deciderede børneforestillinger.

Historie 
Teatret blev etableret i 1978 og i 1980 som egnsteater i den tidligere Nykøbing Falster Kommune. I 1984 fik teatret sin egen sal til opførsel af skuespil, og i 1998 fik det endnu en sal. I 2006 flyttede Masken til et tidligere elværk, efterfølgende kaldet Kulturforsyningen. Teatret spiller især børne- og ungdomsforestillinger, og opsætter 2-3 forestillinger om året.

Ved affyringen af den første blide i anledning af Nykøbing Falsters 700 års jubilæum i 1989 opførte Masken historisk teaterstykke på det område, hvor Middelaldercentret ligger i dag.

I 2011 opførte man stykket Oh Romeo af dramatikeren Thomas Markmann. Det blev nomineret til prisen for bedste børneforestilling ved Årets Reumert.

Se også 
Nykøbing Falster Teater

Referencer 

Bygninger, konstruktioner og anlæg i Nykøbing Falster
Kultur i Nykøbing Falster
Teatre i Danmark
Etableret i 1978
Sille Thomsen

Sille Guldbæk Thomsen (født 18. februar 1992 i Køge) er en dansk håndboldspiller, der spiller for Ringkøbing Håndbold. Hun kom til klubben i 2016. Hun har tidligere optrådt for Randers HK, Vejen EH og Viborg HK.

Karriere 
Hun startede som 6-årig.

Eksterne henvisninger 
 Spillerprofil - Viborg HK 

Håndboldspillere fra Danmark
Håndboldspillere fra Viborg HK
Håndboldspillere fra Randers HK
Håndboldspillere fra Ringkøbing Håndbold
Personer fra Køge
Oruro (departement)

Oruro er et departement i Bolivias vestlige højland. Departementet dækker et areal på 53.588 km² og har en befolkning på 494.178 (2012) indbyggere. Det administrative centrum er byen Oruro. 

Området er rigt på metaller og mineraler, og minedrift efter bl.a. bly og tin er vigtige erhverv i området. 

I departementet ligger Bolivias ældste nationalpark Sajama nationalpark og Bolivias højeste bjerg, Nevado Sajama samt den 6.348 meter høje stratovulkan Parina Cuta.

Provinser i departementet Oruro 
Oruro er inddelt i 16 provinser (provincias):

Sprog 

De primære sprog i departementet er spansk, quechua og Aymara. Nedenstående tabel viser antallet af personer i departementet, der tilhører de forskellige sproggrupper.

Noter

Eksterne links
Officiel hjemmeside
  Information om Oruro Department

Departementer i Bolivia
Havtornklit

Havtornklit er betegnelsen for kystklitter med Almindelig Havtorn (Hippophaë rhamnoides ssp. rhamnoides), men der kan også være andre buske som hyld og gråris. Hvor sandet er særligt kalkrigt kan krattene blive store og sammenhængende, og nå en højde på 1-2 meter.

Naturtypen, der har nummer 2160 i den fælleseuropæiske Natura 2000-registrering, findes i Danmark især langs vestkysten af Nordjylland, men også langs den øvrige jyske vestkyst, langs Limfjorden og på Møn.

Eksterne kilder/henvisninger 

 2160 Kystklitter med havtorn på naturstyrelsen.dk
 Erik Buchwald og Steen Søgaard (red): Danske naturtyper i det europæiske NATURA 2000 netværk p. 27 (Miljø- og Energiministeriet, Skov- og Naturstyrelsen, 2000; 
 Havtornklit (2160) på novana.au.dk

Klit
Naturtyper i Danmark
Havtorn
Indlandssalteng

Indlandssalteng er en prioriteret naturtype i Natura 2000-netværket, dvs. en naturtype, der vurderes som særligt truet i Europa. Den har nummer 1340 i den fælleseuropæiske Natura 2000-registrering. Naturtypen findes kun på enkelte små lokaliteter i Nordjylland og på Sjælland.

Indlandssaltenge er naturlige saltafhængige plantesamfund på strandenge hvor saltpåvirkningen ikke skyldes havet. Der er flere undertyper, f.eks. salte kildevæld og brakvands-rørsumpe og engagtige samfund.
Naturtypen findes på steder, hvor der er saltholdigt grundvand pga. salt i undergrunden.

Vegetationen består af salttålende græsser og urter, der også findes på strandenge. 

Indlandssalteng har ifølge DCEs rapport fra 2019 en stærkt ugunstig bevaringsstatus som følge af næringsstofpåvirkning og tilgroning.

Typiske planter 
 Strandasters,
 Stilket kilebæger,
 Strandvejbred,
 Udspærret annelgræs,
 Salturt,
 Kødet hindeknæ,
 Strandgåsefod (Suaeda maritima),
 Spydmælde,
 Stiv kvik
 Strandtrehage

Eksterne kilder/henvisninger 

 Indlandssaltenge 1340 på novana.au.dk
 Erik Buchwald og Steen Søgaard (red): Danske naturtyper i det europæiske NATURA 2000 netværk  Miljø- og Energiministeriet, Skov- og Naturstyrelsen, 2000; 

Naturtyper i Danmark
Rigsdagsvalget i Finland 2007

Rigsdagsvalget i Finland 2007 var parlamentsvalget i Finland som blev afholdt den 18. marts 2007. Det var muligt at forstemme imellem perioden 7. – 13. marts. Ved valget skulle vælges 200 medlemmer til Eduskunta (Finlands parlament) fra 15 forskellige valgkredse.

Resultater

Referencer 

Politiske valg i Finland
Politiske valg i 2007
Liberale (Finland)

De Liberale (finsk: Liberaalit) var et liberalt parti i Finland, der opererede fra 1965-2011. Det blev grundlagt i 1965 som en genforening af Folkepartiet Finland og Liberal liga. Oprindeligt var navnet Liberal Folkeparti (finsk: Liberaalinen Kansanpuolue), men fra 2000-2011 gik partiet under navnet Liberaalit.

Partiet blev fjernet fra partiregistret i 2007 efter at have mislykkedes med at vinde en plads i Finlands rigsdag ved to rigsdagsvalg i træk. I 2011 blev det nedlagt som et politisk parti, men fortsatte sit grundlæggende ideologiske grundlag som en uafhængig tænketank.

Ledere 
1965–1968 Mikko Juva
1968–1978 Pekka Tarjanne
1978–1982 Jaakko Itälä
1982–1984 Arne Berner
1984–1990 Kyösti Lallukka
1990–1992 Kaarina Koivistoinen
1992–1993 Kalle Määttä
1993–1995 Tuulikki Ukkola
1995–1997 Pekka Rytilä
1997–2000 Altti Majava
2000–2001 Oili Korkeamäki
2001–2005 Tomi Riihimäki
2005–2008 Ilkka Innamaa
2008–2011 Kimmo Eriksson
2011-2011 Jouni Flemming

Eksterne henvisninger 

Etableret i 1965
Politiske partier i Finland
Constantine (tv-serie)

Constantine er en amerikansk tv-serie  udviklet af Daniel Cerone og David S. Goyer for NBC. Serien er baseret på tegneserien Hellblazer udgivet af DC Comics under Vertigo. Matt Ryan spiller John Constantine i serien. Serien havde premiere den 24. oktober 2014.

Constantine klarede ikke "cutted" så den blev ikke fornyet for en sæson 2, selv om denne serie faktisk har en "Rating" hos IMDB på 7,6/10.

Faste medvirkende 
 Matt Ryan som John Constantine
 Angélica Celaya som Zed Martin, en synsk kunstner, der finder Constantine spændende nok til at følge ham på hans eksorcisme.
 Charles Halford som Chas Chandler, Constantines ældste ven og trofaste følgesvend, der besidder stærke overlevelsesevner.
 Harold Perrineau som Manny, en engel der er sat til at våge over Constantine

Øvrige medvirkende 
 Michael James Shaw som Papa Midnite
 Jeremy Davies som Ritchie Simpson
 Bailey Tippen som Astra Logue
 Jonjo O'Neill som Gary "Gaz" Lester
 Charles Parnell som Nommo
 Emmett J. Scanlan som Jim Corrigan
 Mark Margolis som Felix Faust
 Lucy Griffiths som Liv Aberdine

Afsnit

Produktion 
Stemningen i serien er tættere på tegneserien end filmen fra 2005, men vil blandt andet ikke vise Constantine som kæderyger, pga. visse restriktioner angående brugen af tobak på amerikanske kanaler.

Referencer

Eksterne henvisninger 
 Officiel hjemmeside
 

Amerikanske tv-serier fra 2010'erne
Tv-programmer fra NBC
Ungdom (Tove Ditlevsen)

Ungdom er en række erindringer forfatteren Tove Ditlevsen har skrevet og udgivet i 1967.

Ungdom er en fortsættelse til Ditlevsens tidligere erindringsbog, Barndom. Tove Ditlevsen var psykiatrisk patient, da hun skrev erindringsbøgerne Barndom og Ungdom. 

Ungdom skildrer historien om Toves første spæde skridt ud i en tilværelse som digter under optakten til Anden Verdenskrig. 

Bøger af Tove Ditlevsen
Litteratur i 1967
Thorald Petersen Høyen

Thorald Petersen Høyen (1. november 1885 i København - 20 juni 1906, Roskilde Fjord), var en dansk smed og fodboldspiller fra B.93, hvor han spillede 32 kampe og scorede 38 mål i perioden 1901-1906. 

Thorald Petersen Høyen, der spillede højre innerwing, debuterede på B.93s førstehold som 16 årig. Han var med på holdet, da der for første gang spilledes mod engelske professionelle i Danmark i en kamp mod Southampton F.C. 29. april 1903, som B.93 tabte 0-4.

Thorald Petersen Høyen døde bare 20 år gammel i en drukningsulykke under en sejlads på Roskilde Fjord som også kostede livet for OL-sprinteren i Ernst Schultz (født 1879).

Han havde kort før sin død skiftet efternavn til Høyen.

Eksterne henvisninger
B93s spillerprofiler

Fodboldspillere fra Danmark
Fodboldspillere fra B.93
Personer fra København
Helgolandsgade

Helgolandsgade er en gade på Vesterbro i København der går fra Vesterbrogade til Halmtorvet. Gaden er især præget af hoteller, da den ligger i nærheden af Københavns Hovedbanegård. I nr. 6 lå Vestre Borgerdyd Skole i mange år.

Gaden blev først etableret omkring 1880, hvilket gør den til en af de yngste gader på det indre Vesterbro. Før da lå det store Hintzes Gartneri i området. Det havde hovedbygning mod Vesterbrogade og et bagvedliggende område ned mod det nuværende Halmtorvet med frugttræer og bærbuske. Gaden blev navngivet i 1891 efter Nordsø-øen Helgoland, hvor den danske flåde sejrede under Slaget ved Helgoland i 1864.

Bygninger 
Helgolandsgade domineres ikke mindst af hoteller. Hotel Hebron i nr. 4 blev åbnet i 1898 af Indre Mission, der stadig ejer det. Bygningen blev tegnet af Christian Mandrup-Poulsen. Det 200 værelser store First Hotel Mayfair i nr. 3 drives af First Hotels. Det blev fusioneret med kædens Hotel Excelsior på Colbjørnsensgade på den anden side af karréen i 2016. Hotel Axel Guldsmeden i nr. 11 er Guldsmeden Hotels flagskib i København. Andersen Boutique Hotel og Absalon Hotel, der ligger på hver deres hjørne af Istedgade, drives begge af Andersen Fonden.

Borgerdydskolens tidligere bygning i nr. 6 blev tegnet af Frederik Levy. Skolen blev grundlagt i Nørregade i 1787 og fik senere en afdeling på Christianshavn. Den blev senere selvstændig og flyttede til Helgolandsgade i 1893. Skolen ligger nu på Sjælør Boulevard under navnet Københavns åbne Gymnasium. Bygningen på Helgolandsgade blev ombygget til lejligheder i 2005-2008. Værnehjemmet Bethania i nr. 8 blev opført som et hjem for ugifte kvinder på initiativ af Regitze Barner. Den nationalromantiske bygning blev opført i 1880 efter tegninger af Emil Jørgensen. Nr. 2 er fra 1875 og blev opført efter tegninger af Georg Wittrock og Johan Schrøder

Kilder

Eksterne henvisninger 

Gader på Vesterbro
KAWS

Brian Donnelly (født i 1974 i Jersey City, New Jersey, USA) bedre kendt som KAWS er en kunstner og designer af sjældent designer legetøj samt tøj. Han er uddannet på School of Visual Arts i New York med en Bachelor i Fine Arts illustration i 1996. KAWS arbejdet i en kort periode efter sin uddannelse som freelance hos Disney. Han hjalp blandt andet med animeret serier som 101 Dalmatinere , Daria og Doug.

Han begyndte sin karriere som Graffiti kunstner i Jersey City, New Jersey og fortsatte da han flyttet til New York i 1990. KAWS malede ovenpå reklametavler, busstoppesteder og telefonboks reklamer hvorefter hans popularitet steg. KAWS har udover New York også malet i Paris, London, Berlin og Tokyo.

I starten af 90'erne begyndte KAWS at designe begrænsede udgaver af vinyl legetøj som blev et hit for designer legetøj og kunst samlere verden over. Specielt i Japan hvor designer legetøj er meget respekteret og populært. Mere designerlegetøj blev senere lavet i samarbejde med hans tøjmærke OriginalFake. På grund af stor popularitet i Japan lavet KAWS senere mange samarbejder med NIGO's mærke A Bathing Ape. I August 2010 designede KAWS en limited edition flaske for det Mexicanske øl mærke Dos Equis. Derudover har KAWS blandt andet arbejdet med Comme des Garçons, Nike, Vans, Burton, Medicom Toy.

KAWS 'akryl malerier og skulpturer har mange gentagne billeder beregnet til at blive universelt forstået uden nogle sprog og kultur barriere. En af KAWS første maleri serier "The Kimpsons" er KAWS spin på den populære amerikanske serie The Simpsons. KAWS forklarede at han fandt det underligt hvordan en tegnefilm kan havde så meget indflydelse på folks liv i forhold til politik. KAWS har også tegnet sine egne udgaver af andre populære figurer som blandt andet Mickey Mouse, SvampeBob Firkant, Smølferne og Michelin Manden.

Hans skulptur "Wonderful World" blev i 2003 solgt for $400,000 (omkring 2,472,280 kr) ved Bape Gallery i Tokyo. KAWS har siden 1999 solgt sine kunstværker i den eksklusive butik colette i Paris.

I 2013 designede KAWS scenen til MTV Video Music Awards samt redesignede den ikoniske moonman statue.

KAWS lever og arbejder i Brooklyn, New York.

Malere fra USA
School of Visual Arts
Pseudonymer
Popkunstnere
Amerikanere i 1900-tallet
Amerikanere i 2000-tallet
Kvalifikation til Superisligaen 1998-99

Kvalifikationen til Superisligaen 1998-99 var en turnering, hvor seks hold spillede om to ledige pladser i Superisligaen 1998-99. Turneringen blev spillet i perioden fra slutningen af februar til 29. marts 1998, og den havde deltagelse af de seks hold fra Den fortsatte Eliteserie i 1997-98, der ikke kvalificerede sig til DM-kvartfinalerne.

Resultatet blev at de to Eliteseriehold, Aalborg IK og Odense IK, sikrede sig endnu en sæson i den bedste række ved at slutte på de to første pladser, mens de resterende fire hold, Gladsaxe Skøjteløberforening, KSF, Herlev IK og Kastrup IC måtte tage til takke med endnu en sæson i 1. division.

Kilder / eksterne henvisninger 
 Politiken, 2. marts - 30. marts 1998.

Noter 

Ishockey i 1998
Ishockey i Danmark
Parlamentsvalget i Portugal 2005

Parlamentsvalget i Portugal 2005 blev afholdt den 20. februar 2005.

Valgdeltagelsen var den største siden valget i 1995, 64.3% af de stemmeberettigede afgav deres stemme.

Resultater

Eksterne henvisninger 
 Preliminary results of the 2005 election 
 Angus Reid Consultants - Election Tracker 

Portugal 2005
Politiske valg i Portugal
Parlamentsvalget i Portugal 2002

Parlamentsvalget i Portugal 2002 blev afholdt den 17. marts 2002.

Valgdeltagelsen højere end valget i 1999, 61.5% af de stemmeberettigede afgav deres stemme.

Resultater

Eksterne henvisninger 
 Preliminary results of the 2002 election 
 Comissão Nacional de Eleições 
 Centro de Estudos do Pensamento Político 

Portugal 2002
Politiske valg i Portugal
António Ramalho Eanes

António dos Santos Ramalho Eanes (portugisisk udtale: [ɐtɔniu ʁɐmaʎu iɐnɨʃ]; født 25. januar 1935, Alcains, Castelo Branco i Portugal) er en portugisisk general og politiker, der var Portugal 16. præsident mellem 1976-1986.

António Ramalho Eanes blev den 25. juni 1984 ridder af Elefantordenen. I 1978 blev han tildelt den norske St. Olavs Orden.

Eksterne henvisninger 

Politikere fra Portugal
Riddere af Dannebrog
Portugals præsidenter
Storkors med kæde af Sankt Olavs Orden
Bolivianos, el hado propicio

Bolivianos, el Hado Propicio er Bolivias nationalsang. Musikken er komponeret af italieneren Leopoldo Benedetto Vincenti og teksten er skrevet af José Ignacio de Sanjinés, der var medunderskriver af både den bolivianske uafhængighedserklæring og Bolivias første forfatning. Sangen blev gjort til Bolivias nationalsang i 1851.

Tekst

Eksterne links 
 Bolivia: Himno Nacional de Bolivia - Om Nationalsangen med information og tekst

Kultur i Bolivia
Nationalsange
Albert Rasmussen

Albert Rasmussen er en tidligere dansk atlet fra Horsens fS og Fredericia som deltog i 16 landskampe og vandt tre danske mesterskaber på 400 meter hæk fra 1944 til 1948. Han havde den jyske rekord i 20 år. Han vandt BT's guld for største danske idrætspræsentation i 1943, da danskerne slog svenskerne i 4 x 400 meter ved landskampen i Stockholm.

Albert Rasmussen var inspektør i Horsens idrætspark fra 1962 til 1982.

Danske mesterskaber 
  1944 400 meter hæk
  1947 400 meter hæk
  1948 400 meter hæk

Eksterne henvisninger 
 DAF i tal 1981

Atleter fra Horsens fS
Hækkeløbere fra Danmark
Sprintere fra Danmark
Danskere i 1900-tallet
Parlamentsvalget i Portugal 1999

Parlamentsvalget i Portugal 1999 blev afholdt den 10. oktober 1999.

Valgdeltagelsen var ca 2% lavere end ved valget i 1995, kun 61% af de stemmeberettigede afgav deres stemme, hvilket er en af de laveste valgdeltagelser i Portugals historie.

Resultater

Eksterne henvisninger 
 Preliminary results of the 1999 election 
 Comissão Nacional de Eleições 
 Centro de Estudos do Pensamento Político 

Portugal 1999
Politiske valg i Portugal
Hipstedt

Hipstedt er en kommune med godt 1.200 indbyggere (2013) i Samtgemeinde Geestequelle i den nordlige del af Landkreis Rotenburg (Wümme), i den nordlige del af den tyske delstat Niedersachsen.

Geografi 
Ud over hovedbyen Hipstedt ligger også landsbyen Heinschenwalde i kommunen; Denne var indtil 1974 en selvstændig kommune. Floden Geeste har sit udspring ved Hipstedt og munder ved Bremerhaven ud i Weser, som dennes nordligste biflod.

Nabokommuner 
Hipstedt grænser til følgende kommuner: Beverstedt, Geestland, Ebersdorf, Oerel og Basdahl.

Eksterne kilder/henvisninger 

 Om kommunen  på Samtgemeindens websted.
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Ribnitz-Damgarten

Ribnitz-Damgarten er en by og kommune i det nordøstlige Tyskland med 15.104 indbyggere (2013), beliggende under Landkreis Vorpommern-Rügen i delstaten Mecklenburg-Vorpommern. Bydelene Ribnitz og Damgarten var selvstændige byer indtil 1950, hvor de blev sammenlagt.

Ribnitz-Damgarten ligger ved søen Ribnitzer See, som er en del af fjorden Saaler Bodden. Grænsen mellem bydelene Ribnitz og Damgarten er floden Recknitz, som også var grænsen mellem de historiske stater Mecklenburg (Ribnitz) og Pommern (Damgarten).

Historie 
I 1250 opførte fyrst Jaromar 2. af Rügen en borg. I nærheden af borgen udviklede der sig en by som kaldtes ”Damechore“. Byen fik sine byrettigheder i 1258.

Under Trediveårskrigen blev byen i 1630 besat af Sverige, som dog forlod Damgarten midlertidigt i 1637, men indtog byen igen i 1638 og forbedrede befæstningerne. Efter krigen blev Damgarten i 1648 en del af Svensk Forpommern.

Under Den Store Nordiske Krig indtog de allierede i 1711 byen, men blev i 1712 endnu engang blev besat af svenskerne. I 1758 blev befæstningerne ødelagt af preussiske tropper, som besatte byen, men svenskerne overtog igen den i 1760. Under Napoleonskrigene måtte svenskerne igen i 1806 opgive byen og overlade den til den franske hær. I 1814 kom Damgarten til Danmark ved Freden i Kiel. Danskerne overlod byen til Preussen i 1815. I 1800-tallet udviklede industrien sig i Damgarten, blandt andet blev et glasværk grundlagt i 1852.

I 1939 havde Damgarten cirka 4000 indbyggere.

Ribnitz 
I 1200-tallet lå der, hvor Ribnitz nu ligger, en borg opført af den mecklenburgske fyrste. Omkring borgen udviklede der sig en by, som kaldtes ”rybanis” og som nævntes første gang i 1233. Byen fik sine byrettigheder i 1257 af fyrst Henrik Burwin III af Mecklenburg. I 1323 stiftede fyrst Henrik II af Mecklenburg et clarisserkloster ved borgens plads i Ribnitz. Klosteret eksisterede indtil den tyske reformationen, da klosteret blev et nonnekloster.

Fra middelalderen og indtil 1600-tallet var byen befæstet med ringmur og palisader. Men under Trediveårskrigen blev Ribnitz 1630 besat af svenskerne som udbyggede byens befæstninger med bastioner og volde.  Efter den Westfalske fred blev Ribnitz en del af hertugdømmet Mecklenburg.

I 1800-tallet udviklede industrien sig i Ribnitz. Blandt andet blev der i 1832 grundlagt et skibsværft i Ribnitz og i 1888 blev Ribnitz ligesom Damgarten tilsluttet jernbanelinjen mellem Rostock og Stralsund. I 1917 befandt der sig i Ribnitz tre væverier, en maskinfabrik, et bryggeri, et mejeri og et gas- og elektricitetsværk og i 1934 grundlagdes flyvemaskinfabrikken Walter-Bachmann Flugzeugwerke KG i Ribnitz, som blev den største arbejdsgiver i byen (cirka 3000 ansatte).

I 1939 havde Ribnitz cirka 8000 indbyggere.

Galleri

Referenser

Eksterne henvisninger 

 Ribnitz-Damgartens hjemmeside (tysk)
 Ravnmuseets hjemmeside (tysk)

Byer i Mecklenburg-Vorpommern
Kommuner i Mecklenburg-Vorpommern
Byer i Kreis Vorpommern-Rügen
Præsidentvalget i Afghanistan 2009

Præsidentvalget i Afghanistan 2009 blev afholdt den 20. august 2009. Det var Afghanistans andet demokratiske valg; det forrige var valget der blev afholdt den 9. oktober 2004 og endte med at Hamid Karzai blev valgt til præsident for en femårig periode som sluttede i oktober 2009. Hamid Karzai vandt igen valget i 2009 og kunne derved begynde sin anden embedsperiode.

Resultat 
Det endelige valgresultat kom den 15. september.
Hamid Karzai – 3.093.256 stemmer, 54.6%
Abdullah Abdullah – 1.571.581 stemmer, 27.8%
Ramazan Bashardost – 520.627 stemmer, 9.2%
Ashraf Ghani – 155.343 stemmer, 2.7%

Totalt antal gyldige stemmer: 5.662.758.

Eksterne henvisninger
Officiel valghjemmeside 

Politiske valg i Afghanistan
Afghanistan 2009